સાણંદ નગરપાલિકા હોલમાં જિલ્લાપ્રભારી તરીકે નિયુક્ત થયેલા અને કૃષિમંત્રી આરસીફળદુ, ધારસભ્ય કનુભાઇ પટેલ, પ્રદેશમંત્રી પ્રદિપસિંહ વાઘેલા, જિલ્લા ભાજપ પ્રમુખ આર.સી.પટેલ સહિત કલેકટર ડો. વિક્રાંત પાંડે, ડીડીઓ એ.એમ.બાબુ, ઔડાના સીઇઓ એ.બી. ગોર સહિત અધિકારીઓની હાજરીમાં સમીક્ષા બેઠક યોજાઇ હતી. આ બેઠકમાં સૌથી મહત્વનો મુદ્દો સાણંદની અંડર ગ્રાઉન્ડ ગટરનો ઉભો થયો હતો. જેમાં પાલિકાએ પોતાનો બચાવ કરવા માટે ઔડાએ પંમ્પિંગ સ્ટેશન ન ફાળવતા ગટરોનું જોડાણ કેવી રીતે આપવું તે મુદ્દો ઉભો કરાયો હતો પરંતુ ઔડાના અધિકારીઓએ આ માટે બે સ્થળોએ અગાઉથી જ જગ્યા ફાળવી દીધી હોવાનું કહીને ગટરનો પ્રશ્ન વહેલી તકે ઉકેલવા ટકોર કરાઇ હતી.